cyanic-selkie/wikianc huggingface dataset:
Linda-Gail Bekker
Navorsing en loopbaan
Sy is 'n direkteur van die Desmund Tutu MIV-sentrum aan die Universiteit van Kaapstad, waar sy beste praktyk en bewysgebaseerde inligting oor behandeling van adolessente met MIV en voorkoming van MIV in adolessente integreer. Die sentrum word befonds deur die National Institutes of Health van die VSA. sy het 'n program ontwikkel genoemd "Choices for Adolescent Methods of Prevention in South Africa (CHAMPS)"; wat jongmense se houding teenoor besnydenis uitdaag, jong vroue aanmoedig om gesinsbeplanning te gebruik en profilakse voor blootstelling ondersoek. Sy het ook gewerk aan 'n program oor swangerskap en MIV/vigs genoemd "Pregnancy and HIV/AIDS Seeking Equitable Study (PHASES)" wat ook deur die National Institutes of Health befonds is. Sy bestudeer die implementering van antiretrovirale terapieë en is opgewonde oor selftoetsing vir MIV.
In 2016 word sy verkies tot president van die Internasionale Vigsvereniging. Sy het die openingsvoorlegging aangebied tydens die International AIDS Society se konferensie in Parys, waar sy oor nuwe voorkomingsopsies, soos profilakse voor blootstelling, gepraat het. In 2018 word sy verkies tot die raad van die International AIDS Vaccine Initiative, 'n wêreldwye, nie-winsgewende, openbare-private vennootskap wat die ontwikkeling van entstowwe versnel om MIV-infeksie en vigs te voorkom. Sy was bekommerd oor Donald Trump wat die wêreldwye mediese reaksie teen MIV ondermyn het. Sy was 'n hoofspreker op Wêreldvigsdag 2017. Bekker dien ook as adviseur van die VSA se noodplan vir vigsverligting in die wêreld, getitld "President's Emergency Plan For AIDS Relief (PEPFAR)".
Sy het bygedra tot The Conversation, 'n netwerk van nie-winsgewende media wat nuusberigte op die internet publiseer wat deur akademici en navorsers geskryf word. Bekker hou daarvan om te skilder en gebruik straatteater in haar gemeenskapswerk.
Sy is 'n lid van die Akademie vir Wetenskap van Suid-Afrika.
COVID-19
Bekker was saam met Glenda Gray die mede-ondersoeker van die Sisonke-proefneming wat daarop gemik was om gesondheidswerkers in Suid-Afrika vroeë toegang tot Covid-19-entstowwe te gee. Die fase-3b-ope kliniese proef het van 17 Februarie 2021 tot 15 Mei 2021 geduur, met 478 733 dosisse wat aan gesondheidswerkers gegee is. Die studie het die effektiwiteit van die Jansen- (J&J) entstof getoets wanneer dit op groot skaal onder Suid-Afrikaanse toestande toegedien word.
Zelda Jongbloed
Zelda Jongbloed is 'n lid van die Nasionale Vergadering van Suid-Afrika vir die DA.
Lunar Orbiter 3
Lunar Orbiter 3, gelanseer op 5 Februarie 1967, was 'n onbemande ruimtetuig as deel van NASA se maanwentelprogram. Die hoofdoelwit was om die Maan se oppervlakte te fotografeer om geskikte landingsplekke vir die ruimtetuie van die Surveyor- en Apollo-programme te kies. Dit was ook toegerus om maangrond, radiasie intensiteit en mikro-meteoroïdise impak data te versamel.
Die ruimtetuig was in 'n vrye-terugkeer baan na die maan gestuur en by die maan in 'n elliptiese wentelbaan om die maan geplaas, amper op die maan se ewenaar, op 8 Februarie. Die ruimtetuig se wentelbaan was 210.2 by 1,801.9 km. teen 'n inklinasie van 20.9 grade en met 'n periode van 3 ure 25 minute. Na 25 omwentelings in vier dae is die wentelbaan verklein na 55 by 1,847 km. Die ruimtetuig het foto's geneem vanaf 15 tot 23 Februarie1967 en terug na die Aarde gestuur tot 2 Maart 1967. Die meganisme wat die film aanrol het wisselvallige gedrag begin toon en daar is besluit om die data vroeër na die Aarde te stuur as wat beplan was. Die foto's is suksesvol gelees tot 4 Maart toe filmaanrol motor uitgebrand het met 25% van die foto's wat verlore gegaan het. Daar was in altesaam 477 hoë-resolusie en 149 medium-resolusie foto's na die aarde gestuur met die meeste van uitstekende kwaliteit met 'n resolusie van tot 1 m. In een foto kon Surveyor 1 se landingsplek gesien word en die ruimtetuig kon uitgeken word. Daar was ook akkurate data vanaf die ander eksperimente verkry regdeur die duur van die sending. Die ruimtetuig het aanhou opnames maak totdat dit met die maan gebots het na 'n instruksie uitgereik is op 9 Oktober 1967. Die impak plek was by 14.3 grade N breedtegraad en 97.7 W lengtegraad.
Chieftain
Die Chieftain was die hooftenk van die Britse Weermag gedurende die 1960's tot die 1990's.
Disa ochrostachya
Disa ochrostachya is 'n meerjarige plant en geofiet wat tot die genus Disa behoort. Die spesie kom in Angola, Burundi, Demokratiese Republiek die Kongo, Kameroen, Kenia, Malawi, Republiek die Kongo, Rwanda, Soedan, Tanzanië, Uganda, Zambië en Zimbabwe voor.
Die kortverhaal van die Grieke en Romeine I en II
Die kortverhaal van die Grieke en Romeine I en II is twee bundels vertalings (dikwels met toeligting) deur T.J. Haarhoff, wat in 1935 uitgegee is.
Die twee boeke vorm die laaste deel van 'n reeks kortverhaalbundels onder redaksie van Gerrit Dekker, wat ook die Moderne Hollandse, Skandinawiese, Afrikaanse, Engelse, Nieu-Hebreeuse en Franse kortverhale insluit.
Van hierdie vertalings is die eerste gepubliseerde pogings wat aangewend is om uit Latyn en Oudgrieks in Afrikaans te vertaal, en dit lank voordat 'n volledige vertaling van Herodotus se geskiedenisbeskrywing byvoorbeeld eers in 1994 gepubliseer is (bloot omdat Van Rensburg se vertaling sedert 1971 geen gewillige uitgewer kon vind nie).
Ander, soos in die geval van die Aeneïs deur Vergilius, het Haarhoff reeds enkele versvertalings gemaak in sy Tria Corda (1931), wel fragmentaries, terwyl hy in hierdie twee bundels prosavertalings lewer, wat meer verklarend is, maar wat tog vergelyk kan word met die vertalings en woordgebruik van T.J. Benade (1975, Die Aeneïs) en N.A. Blanckenberg (1975, Van wapens en 'n man) wat eers later sou verskyn het.
Die skrywer koester in die inleiding die hoop, ofskoon dit enigsins 'n floue hoop is, dat die menslikheid van hierdie verhale iets mag bydra tot die verstaan van die "humanitas" van die antieke wêreld, tot die bestryding van die populêre begrip van "klassicisme", en tot die vermindering van die bittere vooroordeel wat daar in Suid-Afrika bestaan het teen die Griekse en die Romeinse beskawings in die 1920's en 1930's. Vergelyk sy ander boek, Die Klassieke in Suid-Afrika, maar ook C.M. van den Heever se Die Afrikaanse gedagte, by name die hoofstuk: Waarde van die Klassieke
Geodia mesotriaenella
Geodia mesotriaenella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sandra Smith (aktrise)
Sandra Smith (gebore 27 Junie 1940) is 'n Amerikaanse aktrise. Sy is bekend vir haar rolle in die televisiereekse The Wild Wild West (1965), Star Trek (1966), Mannix (1967), en The Interns (1970).
Hanni Weisse
Hanni Weisse (16 Oktober 1892 – 13 Desember 1967) was 'n Duitse aktrise. Sy was bekend vir haar rolle in die rolprente Der Hund von Baskerville (1914), Das dunkle Schloß (1915), Alfred von Ingelheims Lebensdrama (1921), en Die drei Portiermädel (1925).
Simone Cerdan
Simone Cerdan (28 November 1897 – 12 Mei 1967) was 'n Franse aktrise. Sy was bekend vir haar rolle in die rolprente La barcarolle d'amour (1930), Beauty Spot (1932), À la manière de... (1935), en Le cabaret du grand large (1946).
Arnold Schwarzenegger
Arnold Schwarzenegger Alois (Engelse uitspraak: [ˈʃvɑːrtsənɛɡər]; Duits: [ˈaɐ̯nɔlt ˈʃvaɐ̯tsn̩ˌʔɛɡɐ]; gebore 30 Julie 1947 in Thal, Stiermarke) is 'n Oostenryks-Amerikaanse akteur, rolprentvervaardiger, entrepreneur, belegger, skrywer, filantroop, aktivis, politikus en voormalige professionele liggaamsbouer. Hy het twee ampstermyne lank, tussen 2003 en 2011, die amp van 38ste goewerneur van die Amerikaanse deelstaat Kalifornië beklee. Hy woon tans in Los Angeles, Kalifornië.
Schwarzenegger het in die Oostenrykse weermag gedien, waarna hy na München in Duitsland verhuis het. Daar het hy dikwels in 'n gimnasium geslaap, omdat hy nie 'n huis gehad het nie.
Nadat Gray Davis in 2003 herroep is (van sy amp onthef is), word Schwarzenegger die goewerneur van Kalifornië. Hy het die pos tot Januarie 2011 beklee, waarna hy deur Jerry Brown opgevolg is.
Gedurende sy tyd as goewerneur het hy gesê dat Ronald Reagan sy rolmodel is. Hy het Ronald Reagan-dag as 'n vakansiedag in Kalifornië geproklameer. Hy het ook Reagan se begrafnis bygewoon nadat hy in 2004 oorlede is. Hy was 'n goeie vriend van Nancy Reagan.
Schwarzenegger is in 1986 met Maria Shriver getroud, maar hulle skei in 2011. Hulle het twee dogters, Katherine en Christina, en twee seuns, Patrick en Christopher. Hy het ook 'n seun by 'n ander vrou.
Vroeë lewe
Arnold Alois Schwarzenegger is gebore in Thal, Oostenryk op 30 Julie 1947, die tweede seun van Aurelia (née Jadrny) en Gustav Schwarzenegger. Sy ma was van Tsjeggiese afkoms. Schwarzenegger se pa was die plaaslike polisiehoof en het in die Tweede Wêreldoorlog as Hauptfeldwebel gedien nadat hy hom in 1938 vrywillig by die Naziparty aangesluit het. Hy is gewond in die Slag van Stalingrad, maar is in 1943 ontslaan as gevolg van malaria. Hy trou op 20 Oktober 1945 met Aurelia; hy was toe 38 en sy was 23. Later in sy lewe het Schwarzenegger die Joodse aktivistegroep Simon Wiesenthal Center gevra om sy vader se oorlogsrekord na te gaan, wat geen bewyse kon vind dat Gustav betrokke was by oorlogsmisdade tydens sy diens in die Naziparty en Sturmabteilung(SA) nie. Gustav se agtergrond het wye persaandag geniet tydens Kalifornië se herroepingsverkiesing in 2003 waarin Schwarzenegger tot goewerneur verkies is.
Volgens Schwarzenegger was sy ouers baie streng: "Destyds in Oostenryk was dit 'n heel ander wêreld, as ons iets sleg gedoen het of ons ons ouers nie gehoorsaam het nie, was die roede nie gespaar nie." Hy het grootgeword in 'n Katolieke gesin wat elke Sondag die mis bygewoon het. Gustav het 'n voorkeur vir sy oudste seun, Meinhard, bo Arnold gehad. Dit het voortgespruit uit ongegronde vermoede dat Arnold nie sy biologiese kind was nie. Schwarzenegger het gesê dat sy pa 'geen geduld gehad het om na jou probleme te luister of te verstaan ​​nie'. Hy het 'n goeie verhouding met sy ma gehad, met wie hy kontak behou het tot met haar dood.
Liggaamsbou Loopbaan
Schwarzenegger word beskou as een van die belangrikste figure in die geskiedenis van liggaamsbou en sy nalatenskap word herdenk in die jaarlikse Arnold Classic liggaamsboukompetisie. Hy het lank na sy aftrede 'n prominente gesig in liggaamsbou gebly, deels vanweë sy eienaarskap van gimnasiums en fiksheidstydskrifte. Hy het verskeie kompetisies en toekennings aangebied.
Hy skryf jare lank 'n maandelikse rubriek vir die liggaamsboutydskrifte Muscle & Fitness en Flex. Kort nadat hy tot goewerneur verkies is, is hy in grootliks simboliese hoedanigheid aangestel as die uitvoerende redakteur van albei tydskrifte. Die tydskrifte het ingestem om $250 000 per jaar aan sy verskillende fiksheidsinisiatiewe te skenk, terwyl hy goewerneur van Kalifornië was. Toe die ooreenkoms, insluitend die kontrak wat Schwarzenegger ten minste $1 miljoen per jaar gegee het, in 2005 bekend gemaak word, het baie dit as 'n botsing van belange gekritiseer omdat die goewerneur se kantoor besluite geneem het oor die regulering van voedingsaanvullings in Kalifornië. Gevolglik het Schwarzenegger in 2005 die rol van uitvoerende redakteur prysgegee. Later nadat hy nie meer goewerneur was nie het American Media Inc., wat Muscle & Fitness en Flex besit, in Maart 2013 aangekondig dat Schwarzenegger hul nuwe aanbod om uitvoerende redakteur van die tydskrifte te wees, aanvaar het.
Een van die eerste kompetisies wat hy gewen het, was die Junior Mnr. Europa wedstryd in 1965. Hy het mnr. Europa die volgende jaar op 19-jarige ouderdom gewen. Hy sou aan vele liggaamsboukompetisies deelneem, en die meeste van hulle wen. Sy oorwinnings in liggaamsbou sluit in vyf oorwinnings van mnr. Heelal en sewe oorwinnings van mnr. Olympia, 'n rekord wat sou staan totdat Lee Haney sy agtste agtereenvolgende meneer Olympiatitel in 1991 verower het.
Schwarzenegger hou nog aan om in 'n gimnasium te oefen. Toe hy uitgevra is oor sy persoonlike oefening tydens die Arnold Classic in 2011, het hy gesê dat hy steeds elke dag vir 'n ruk met gewigte oefen.
Akteursloopbaan
Schwarzenegger wou oorgaan van liggaamsbou na toneelspel, en dit reggekry toe hy gekies is om die titelrol in Hercules in New York (1970) te speel. Sy aksent in die film was nog swaar. Sy tweede rolprentverskyning was as 'n doofstomslagoffer in The Long Goodbye (1973), waarna 'n baie meer belangrike rol in die rolprent Stay Hungry (1976) gevolg het, waarvoor hy die Golden Globetoekenning gewen het vir Nuwe akteurster van die jaar. Schwarzenegger het die volgende gesê oor sy vroeë stryd met die ontwikkeling van sy toneelspelloopbaan: "Dit was in die begin baie moeilik vir my gewees - deur agente en personeellede is ek meegedeel dat my liggaam 'te vreemd' is, dat ek 'n snaakse aksent het en dat my van te lank was. Hulle het vir my gesê dat ek my van moet verander. Eintlik, oral waar ek gegaan het, is ek meegedeel dat ek geen kans het nie."
Schwarzenegger het die aandag getrek en sy profiel verhoog in die liggaamsboufilm Pumping Iron (1977), waarvan ware elemente gedramatiseer is. In 1991 koop hy die regte op dié film, die opnames daarvan en gepaardgaande stilfotografie. Schwarzenegger het 'n oudisie gedoen vir die titelrol van The Incredible Hulk, maar het nie die rol gekry nie vanweë sy lengte. Later het Lou Ferrignohet die rol van dr. David Banner se alterego gekry. Schwarzenegger verskyn saam met Kirk Douglas en Ann-Margret in die komedie The Villain in 1979. In 1980 speel hy in 'n biografiese film van die 1950 aktrise Jayne Mansfield as Mansfield se man, Mickey Hargitay.
Goewerneur van Kalifornië
In 2003 het Arnold Schwarzenegger die ampseed as 38ste goewerneur van Kalifornië afgelê. Sy verkiesing het in buitengewone omstandighede plaasgevind nadat Kaliforniese kiesers in 'n stemming, 'n sogenaamde recall election, die ampstermyn van sy voorganger Gray Davis voortydig beëindig het. Dit was die tweede van slegs drie recall elections in die geskiedenis van die Verenigde State. Gray, wat aanvanklik baie gewild was by kiesers, is later geblameer vir Kalifornië se ernstige energiekrisis waartydens beurtkrag toegepas moes word asook die ekonomiese insinking en begrotingskrisis wat op die Dot-comvoorspoedgolf gevolg het. Daarnaas het Kaliforniërs ook hul misnoë oor 'n nuwe belasting op motors, Davis se fondsinsameling en die negatiewe verkiesingsveldtog getoon.
Gedurende sy ampstermyn het Schwarzenegger op vernuwende leierskap en buitegewone openbare dienslewering gefokus. Sy belangrikste prestasies sluit in:
Ysselmeer
Die Ysselmeer (Nederlands: IJsselmeer) is 'n kunsmatige binnemeer in Nederland wat ontstaan het toe die Suidersee in 1932 afgesluit is deur die Afsluitdyk.
Die meer ontvang sy water uit die Yssel en het oor 'n aantal jare geleidelik ontsout. Dele van die meer is deur inpoldering drooggelê. Omrede die slegte ervarings met die Noordoostpolder wat in 1941 ontstaan het, is die latere polders nie aan die ou vasteland aangelê nie, maar daarvan geskei deur randmere. Die Noordoostpolder het die grondwatervlak in die naburige provinsie Friesland verlaag en dit het probleme vir die landbou veroorsaak.
Een van die polders wat oorspronklik beplan is, die Markerwaard, is om ekologiese redes nooit deurgevoer nie, maar sy buitedyk is wel aangelê en dit het die Markermeer geskei van die Ysselmeer.
Uit die Suidersee het ontstaan:
Disa ophrydea
Disa ophrydea is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Oos- en die Wes-Kaap.
Bobo Lewis
Bobo Lewis (14 Mei 1926 – 6 November 1998) was 'n Amerikaanse aktrise. Sy was bekend vir haar rolle in die rolprente Arthur (1981), Miami Blues (1990), en The Paper (1994), en in die televisiereeks That Girl (1966).
Geodia micropora
Geodia micropora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1910 deur Lendenfeld.
Karen Jooste
Karen Jooste is 'n lid van die Nasionale Vergadering van Suid-Afrika vir die DA.
Jefgeni Sudbin
Jefgeni Olegowitsj Sudbin (Russies:Евгений Олегович Судьбин; gebore 19 April 1980, Sint Petersburg, Rusland) is 'n Russiese konsertpianis.
Pfeilstorch
Die term Pfeilstorch (Duits vir "pylooievaar") word gegee aan ooievaars beseer deur 'n pyl terwyl die in Afrika oorwinter, voordat hulle terugkeer na Europa met die pyl vas in hul liggame. Tot op datum is ongeveer 25 Pfeilstörche gedokumenteer.
Die eerste en mees bekende Pfeilstorch was 'n wit ooievaar gevind in 1822 naby die Duitse dorp van Klütz, in die staat van Mecklenburg-Vorpommern. Dit het 'n pyl uit sentraal-Afrika in sy nek gehad. Die monster is gestop en kan vandag in die dieretuin versameling van die Universiteit van Rostock gesien word. Dit word dus na verwys as die Rostocker Pfeilstorch.
Hierdie Pfeilstorch is van kardinale belang in die begrip van die migrasie van Europese voëls. Voor migrasie verstaan is, het mense geen ander verduideliking vir die skielike jaarlikse verdwyning van voëls soos die wit ooievaar en die Europese swael. Sommige teorieë van die tyd het voorgestel dat hulle in muise verander het, of dat hulle gedurende die winter aan die onderkant van die see gewag het. En sulke teorieë is selfs deur dierkundiges van die tyd versprei. Die Rostocker Pfeilstorch in die besonder het bewys dat voëls lang afstande migreer na wintergrond.
Vivienne Chandler
Vivienne Chandler (6 November 1947 – 6 Junie 2013) was 'n Franse aktrise. Sy was bekend vir haar rolle in die rolprente Duck, You Sucker (1971), A Clockwork Orange (1971), Victor Victoria (1982), en Young Sherlock Holmes (1985).
Marguerite Snow
Marguerite Snow (9 September 1889 – 17 Februarie 1958) was 'n Amerikaanse aktrise. Sy was bekend vir haar rolle in die rolprente Joseph in the Land of Egypt (1914) en The Million Dollar Mystery (1914).
Samantha Smith
Samantha Smith (29 Junie 1972 – 25 Augustus 1985) was 'n Amerikaanse skoolmeisie, vredesaktivis en kinderaktrise van Manchester, Maine, wat tydens die Koue Oorlog tussen die Verenigde State en die Sowjetunie beroemd geword het. In 1982 skryf Smith 'n brief aan die nuut aangestelde sekretaris-generaal van die CPSU, Joeri Andropof, en ontvang 'n persoonlike antwoord met 'n persoonlike uitnodiging om die Sowjetunie te besoek, wat sy aanvaar het.
Smith het in albei lande uitgebreide media-aandag getrek as 'n "welwillendheidsambassadeur", wat bekend geword het as Amerika se Jongste Ambassadeur en daarna aan die vredesaktiwiteite in Japan deelgeneem het. Met die hulp van haar vader Arthur ('n akademikus), het sy 'n boek geskryf oor haar besoek aan die Sowjetunie, Reis na die Sowjetunie, en later 'n kinderaktrise geword. Sy was 'n aanbieder van 'n program tydens die Amerikaanse presidentsverkiesing in 1984 vir die Disney kanaal en speel 'n ondersteunende rol in die televisiereeks Lime Street, voor haar dood op dertienjarige ouderdom op 25 Augustus 1985 in die Bar Harbor Airlines Flight 1808-vliegongeluk.
Hilde Weissner
Hilde Weissner (3 Julie 1909 – 30 Mei 1987) was 'n Duitse aktrise. Sy was bekend vir haar rolle in die rolprente Die Nibelungen, Teil 1 - Siegfried (1966), Die Nibelungen, Teil 2 - Kriemhilds Rache (1967), en Something for Everyone (1970).
Aspalathus bodkinii
Aspalathus bodkinii is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom op die bergtoppe voor vanaf die Sederberg tot by die Hexrivierberge. Die populasie is stabiel.
Aspalathus batodes
Aspalathus batodes is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit kom by Caledon Swartberg, Houwhoek, Hangklip en die Kleinrivierberge voor en het 'n voorkomsgebied van 795 km². Die plant word bedreig deur indringerplante en die kweek van protea spesies.
James Lorimer
James Lorimer (gebore 19 Februarie 1962) is 'n lid van die Nasionale Vergadering van Suid-Afrika vir die DA.
Aspalathus batodes
Die plant het een subspesie: ''Aspalathus batodes subsp. batodes''
Jennifer Lien
Jennifer Lien (gebore 24 Augustus 1974) is 'n Amerikaanse aktrise en vervaardiger. Sy is bekend vir haar rolle in die rolprent American History X (1998) en in die televisiereekse Phenom (1993), Star Trek: Voyager (1995), en Men in Black: The Series (1997).
Chantel King
Chantel King (gebore 2 Desember 1976) is 'n lid van die Nasionale Vergadering van Suid-Afrika vir die Demokratiese Alliansie.
Gereformeerde kerk Oranjerivier
duimnael|links|170px|Ds. H.W. Schutte, leraar van 2007 tot 2010 (in kombinasie met De Aar en Strydenburg).
Die Gereformeerde kerk Oranjerivier is die jongste van die twee gemeentes van die GKSA wat op die Noord-Kaapse dorpie Orania gestig is. Die ander, Gereformeerde kerk Orania, is in 2002 gestig, maar het die kerkverband later verlaat.
Lidmate in die omgewing van Orania het eers onder die Gereformeerde kerk Strydenburg en toe onder die Gereformeerde kerk Philipstown geressorteer. Eersgenoemde het in 2014 ontbind toe daar net 13 belydende en drie dooplidmate oorgebly het terwyl laasgenoemde in 2016 die kleinste gemeente in die Klassis Burgersdorp was met 18 belydende maar geen dooplidmate nie. Op Orania is ’n Gereformeerdekerkkommissie gestig tussen die Gereformeerde, Nederduitse Gereformeerde en Hervormde Kerk. Hierdie kommissie het gereël dat elke kerkverband afwissel vir die eredienste verantwoordelik was. Later het Orania ’n wyk van die Gereformeerde kerk Kimberley geword. Op 22 Mei 2005 het die Gereformeerdes op Orania wat nie tot die Gereformeerde kerk Orania behoort het nie, afgestig as die Gereformeerde kerk Oranjerivier.
Nes die gemeente Orania het Oranjerivier nie ’n eie kerkgebou nie, maar hou eredienste in die plaaslike gemeenskapsentrum. Oranjerivier se belydende lidmate het van 2011 tot 2015 toegeneem van 23 tot 42 en die dooplidmate van 11 tot 23, terwyl Orania se belydende lidmate toegeneem het van 24 tot 26, maar die dooplidmate afgeneem het ses tot vyf.
Geodia micropunctata
Geodia micropunctata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1911 deur Row.
Leigh Snowden
Leigh Snowden (23 Junie 1929 – 11 Mei 1982) was 'n Amerikaanse aktrise. Sy was bekend vir haar rolle in die rolprente All That Heaven Allows (1955), Kiss Me Deadly (1955), The Creature Walks Among Us (1956), en Hot Rod Rumble (1957).
Dorrit Weixler
Dorrit Weixler (27 Maart 1892 – 30 November 1916) was 'n Duitse aktrise. Sy was bekend vir haar rolle in die rolprente Das rosa Pantöffelchen (1913), Der unsichtbare Zeuge (1914), Malheurchen Nummer acht (1915), en Kammermusik (1916).
Geodia nodastrella
Geodia nodastrella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1876 deur Carter.
Aspalathus bidouwensis
Die reuse Steek-ertjie (Aspalathus bidouwensis) is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom in die Sederberg area en Biedouwberge voor. Die plant het 'n voorkomsgebied van kleiner as 2000 km² en daar is vier subpopulasies. Die plant word bedreig deur oorbeweiding en die populasie se getalle daal.
Geodia nigra (Lendenfeld, 1888)
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Brief aan die Romeine
Die Brief aan die Romeine is die 6de boek in die Nuwe Testament van die Bybel. Die brief is gerig aan die gelowiges in Rome, die hoofstad van die Romeinse Ryk, om hulle in te lig oor die evangelie en Paulus se beplande besoek aan hulle.
Die brief het twee hoofdele: 'n leerstelling (hoofstuk 1-11) en 'n praktiese of etiese deel (hoofstuk 12-15). In die eerste deel wys die apostel daarop dat alle mense, Jode sowel as nie-Jode, sondaars is, en nie deur wetsonderhouding verlos kan word nie. Die verlossing is uit genade deur God geskenk en God spreek dié vry wat in Jesus glo. Daaruit volg 'n nuwe lewe waarin die Heilige Gees vrede en oorwinning bring. Aan hierdie nuwe lewe kan ook die Jode (wie Christus verwerp het), deel hê as hulle die voorbeeld van die heidene volg en in Christus glo.
In die tweede deel van die brief word praktiese aanwysings gegee vir die gedrag van die gelowiges, onderling sowel as teenoor die owerheid en alle mense. Hier is die sleutelwoord die liefde tot God en die medemens. Die brief sluit af met persoonlike groete aan verskillende mense in Rome en met 'n lofprysing tot God.
Koper (kleur)
Koper is 'n rooibruin kleur wat die metaal koper verteenwoordig.
Die eerste opgetekende gebruik van koper as 'n kleurnaam in Engels was in 1594.
Kleurkoördinate
Volgens verskeie kleurskemas word koper as volg voorgestel:
Disa oreophila
Disa oreophila is 'n meerjarige plant en geofiet wat tot die genus Disa behoort. Die plant is inheems aan KwaZulu-Natal, Lesotho, Mpumalanga, Oos-Kaap en die Vrystaat.
Die plant het twee subspesies:
Laekosteredery
'n Laekostelugredery, ook bekend as 'n geen fieterjasies ("no-frills"), afslag- of begrotingslugredery, of LCC ("Low-cost carrier") is 'n lugredery wat oor die algemeen laer tariewe aanbied maar met minder geriewe. Om op te maak vir verlore inkomste weens afgemerkte kaartjiepryse, kan die lugredery fooie hef vir ekstras soos kos, prioriteit-instap, sitplektoekenning, bagasie, ens.
Effektiewe kostebesparing
By laekosterederye word die pryse laag gehou deur koste te bespaar, onder andere deur passasiers vir etes aan boord te laat betaal, deur nie deur reisagente te werk nie en deur meer as 90% van die kaartjies via die internet te verkoop. Die afwesigheid van verskillende klasse in die kajuit lewer ook kostevoordele op, omdat daar geen addisionele items soos koerante of verskillende spysenieringsprodukte nodig is nie.
Daarbenewens word die omdraaityd so kort moontlik gehou, deur byvoorbeeld streng op te tree teen reisigers wat laat opdaag, en die kajuit na die vlug deur die kajuitpersoneel te laat opruim. Dit kan lei tot een heen- en weervlug méér as wat 'n tradisionele redery in dieselfde tyd kan maak.
Wiseman-hipotese
Die Wiseman-hipotese, soms die genoem tabletteorie, is 'n teorie oor die outeurskap en samestelling van die Boek Genesis wat daarop dui Moses het Genesis saamgestel uit tablette wat deur Abraham en die ander aartsvaders oorgedra is. Oorspronklik bepleit deur P. J. Wiseman (1888–1948) in sy Nuwe ontdekkings in Babilonië oor Genesis (1936) en heruitgegee deur Wiseman se seun, Donald Wiseman, soos Antieke verslae en die struktuur van Genesis: 'n saak vir literêre eenheid in 1985 het die hipotese 'n mate van steun gekry van R. K. Harrison (1969) maar andersins sonder aanvaarding gebly in vakkundige kringe.
Brett Somers
Brett Somers (11 Julie 1924 – 15 September 2007) was 'n Amerikaanse aktrise. Sy was bekend vir haar rolle in die televisiereekse Have Gun - Will Travel (1957), Mary Tyler Moore (1970), The Odd Couple (1970), en Battlestar Galactica (1978).
Wiseman-hipotese
P. J. Wiseman
Air Commodore P. J. Wiseman, 'n Britse offisier wat baie aktiewe argeologiese terreine gedurende sy loopbaan in die Midde-Ooste besoek het, het bevind dat antieke verteltablette gewoonlik geëindig het in kolofone wat 'n baie spesifieke formaat gehad het wat uit drie dele bestaan; 1) "dit was die geskiedenis / boek / geslagsregister van ...", 2) die naam van die persoon wat die tablet geskryf of besit het, en 3) 'n datum (soos "in die jaar van die groot aardbewing") of "die 3de jaar van koning so-en-so", ensovoorts. Wiseman het opgemerk dat daar elf frases in Genesis is wat dieselfde kolofon-formaat het, wat lank reeds as die toledoot (Hebreeus vir "geslagte") gedeeltes; die boek word oor die algemeen tematies verdeel volgens die lyne van die toledoot. Wat Wiseman nuut aan die tafel gebring het, was die idee dat hierdie oënskynlike kolofone aangedui het dat Genesis oorspronklik 'n versameling narratiewe kleitafels was wat in spykerskrif geskryf is, soos die antieke tafels wat hy gesien het, wat Moses in 'n enkele dokument oor perkament of papirus verwerk het. . Dit is in kontras met die tradisionele sienings dat Moses Genesis volledig op sy eie geskryf het sonder enige eksterne bronne en met die Dokumentêre hipotese dat Genesis deur baie later en onbekend saamgestel is redaktore.
Nadat 'n verband tussen die tolodot in Genesis en die antieke kolofone gemaak is, het 'n ander punt duidelik geword. Net soos die kolofone aan die einde van die vertellings gekom het, kan die tolodote ook aan die einde van die vertellings kom. Die eerste van hierdie toledoot-gedeeltes, Genesis 2: 4, verwys dus na die vorige skeppingsverslag wat in Genesis 1 begin het, eerder as om die inleiding tot die volgende verslag te wees. Die tradisionele begrip was dat aangesien byna al die tolodote dadelik gevolg word deur 'n lys van die afstammelinge van die persoon wat in die tolodot genoem word, dan is die tolodote beskou as die begin van die gedeeltes in Genesis.[2]
In sy Skepping in ses dae onthul, P. J. Wiseman betoog dat die dae van skepping het die tydperk voorgestel waarin God geneem het om sy skeppingswerk te openbaar, en dat Genesis 1 'n verslag is van wat God gesê het oor die dinge wat God gemaak het ... dit is sy openbaring aan mense oor sy skeppende dade in verby die tyd.
R. K. Harrison
R. K. Harrison in sy Inleiding tot die Ou Testament het [Wiseman se] benadering goedgekeur, wat 'die duidelike voordeel gehad het om die antieke Mesopotamiese bronne onderliggend aan Genesis in verband te bring met 'n egte Mesopotamiese lewenssituasie, anders as die pogings van die Graf-Wellhausen-skool, en het getoon dat die skryf- en samestellingsmetodes wat gebruik word in Genesis was in wesenlike harmonie met die huidige prosesse onder die skrifgeleerdes van antieke Babilonië.
Harrison het opgemerk dat hierdie voorbeelde verdiskonteer is deur geleerdes wat Wellhausen en die Dokumentêre hipotese, aangesien die sentrale basis van die dokumentêre hipotese is dat die Pentateug meestal 'n werk is wat gekomponeer is deur onbekende redakteurs en skrywers wat baie later as die tyd van Moses geleef het.
Donald Wiseman
Donald Wiseman het in die voorwoord van die hersiene uitgawe van sy vader se boek opgemerk dat sedert die eerste skrywe (1936) baie meer kolofone onder Babiloniese spykerskriftekste ontdek is.[5][6] wat die gebruik van hierdie skriba-toestel gestaaf het. Tekste uit Sirië en Mesopotamië[7] toon kontinuïteit in tradisie van wetenskaplike en literêre praktyke vir meer as twee millennia, met vaste en gedateerde punte. Hy waardeer veral die implikasie van hierdie teorie vir die vroeë gebruik van skryf. Genesis 1-37 kan 'n transkripsie wees van die oudste geskrewe verslae.
Tablette in Genesis
Volgens Wiseman se teorie is dit 'n uiteensetting van Genesis in 'tablette' wat deur kolofone omskryf word.
Ontvangs
Bybelwetenskaplike Victor Hamilton beweer dat Wiseman se hipotese 'die eerste poging was om die hipotese uit te daag' van inleidende kolofone was. Hamilton identifiseer egter verskeie probleme met wat hy die 'Wiseman-Harrison-benadering' noem. Eerstens, "in vyf gevalle waar die formule voorafgaan aan 'n geslagsregister ..., is dit moeilik om die kolofon nie by die volgende in te sluit nie." Tweedens vereis die benadering die 'onwaarskynlike' verklaring dat 'Ismael verantwoordelik was vir die bewaring van die geskiedenis van Abraham', Isak vir die geskiedenis van Ismael, Esau vir Jakob s'n en Jakob vir Esau s'n. Die derde probleem wat hy identifiseer, is dat Genesis narratief is, nie biografies nie, soos wat hierdie benadering sou voorstel.[11]
RGB-kleurmodel
Die RGB-kleurmodel is 'n kode waarmee kleur met behulp van 'n kombinasie van die primêre kleure, Rooi - Groen - Blou  uitgedruk word. Die kode dui aan hoeveel Rooi, hoeveel  Groen  en hoeveel  Blou  vermeng moet word om 'n spesifieke kleur te verkry.
Die hoeveelheid van elk van hierdie primêre kleure wat benodig word om 'n spesifieke kleur op te maak, word deur 'n 8-greep getal tussen 0 en 255 uitgedruk. Vir HTML-toepassings (Internet) word die heksadesimale stelsel meestal gebruik, wat die kleur tussen 00 en FF aangee. Drie sulke getalle word dan bymekaar gevoeg, om die kleur aan te dui.
As voorbeeld, wit word verkry deur 100% rooi, 100% groen en 100% blou te meng. Die kode hiervoor is dus (255, 255, 255), of in heksadesimaal, FFFFFF.
Swart, daarteenoor is 0% rooi, 0% groen en 0% blou. Die kode hiervoor is dus (0, 0, 0), of in heksadesimaal, 000000.
Koraal (kleur)
Koraal is 'n pienkerige oranje kleur wat koraal verteenwoordig.
Die eerste opgetekende gebruik van koraal as 'n kleurnaam in Engels was in 1513.
Kleurkoördinate
Volgens verskeie kleurskemas word koraal as volg voorgestel:
Julia Channel
Julia Channel (gebore 3 November 1973) is 'n Franse aktrise. Sy is bekend vir haar rolle in die rolprente Die Prüfung (1994), Partouzes orientales au harem (1994), Il marito (1995), en Desires on the Net (2000).
Gertrude Welcker
Gertrude Welcker (16 Julie 1896 – 1 Augustus 1988) was 'n Duitse aktrise. Sy was bekend vir haar rolle in die rolprente Power (1920), Die Dame in Schwarz (1920), Dr. Mabuse: The Gambler (1922), en Dämon Zirkus (1923).
Renée Lippin
Renée Lippin (gebore 26 Julie 1946) is 'n Amerikaanse aktrise. Sy is bekend vir haar rolle in die rolprente Portnoy's Complaint (1972), Stardust Memories (1980), Radio Days (1987), en That Thing You Do! (1996).
Geodia orthomesotriaena
Geodia orthomesotriaena is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1914 deur Lebwohl.
Geodia ovifractus
Geodia ovifractus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1926 deur Burton.
Harpy
Die harpye was in die Griekse mitologie halfmenslike wesens met die lyf van 'n voël wat die stormwinde verpersoonlik het. Hulle kom veral voor in Homeros se gedigte.
Beskrywing
Harpye word gewoonlik uitgebeeld as 'n voël met die kop van 'n vrou. Hulle gesigte is bleek van honger en hulle het lang kloue. Romeinse en Bisantynse skrywers het klem gelê op hoe lelik hulle was. Op potte is hulle uitgebeeld as vroue met vlerke. Ovidius het hulle beskryf as mens-aasvoëls.
John Holt
John Caldwell Holt (14 April 1923 – 14 September 1985) was 'n Amerikaanse skrywer en opvoeder, 'n voorstander van tuisonderrig (spesifiek die ontskoling-benadering), en 'n pionier in die jeugregteteorie.
Na 'n ses jaar lange laerskoolonderwys in die 1950's, het Holt die boek How Children Fail (1964) geskryf, wat die probleme wat hy met die Amerikaanse skoolstelsel gesien het, gekatalogiseer het. Hy het dit opgevolg met How Children Learn (1967). Albei boeke was gewild en het Holt se loopbaan as konsultant vir Amerikaanse skole begin. Teen die 1970's het hy besluit dat hy die skoolstelsel sou probeer hervorm en het tuisonderrig begin voorstaan, en later die vorm van tuisonderrig bekend as ontskoling. Hy het altesaam 11 boeke oor die onderwerp van skoolonderrig geskryf, asook die nuusbrief Growing Without Schooling (GWS) begin.
Vroeë lewe
Holt is op 14 April 1923 in New York gebore; hy het twee jonger susters gehad. Hy het die Phillips Exeter Akademie bygewoon, daarna die Yale Universiteit bygewoon en in 1943 gegradueer. Direk nadat hy gegradueer het, het hy by die Verenigde State se vloot aangesluit en in die Tweede Wêreldoorlog op die duikboot USS Barbero gedien. Hy is in 1946 gedemobiliseer, en het toe by die United World Federalists aangesluit, 'n organisasie wat wêreldvrede bevorder het deur die vorming van 'n enkele wêreldregering. Hy het die geledere van die organisasie opgang gemaak en gedien as die uitvoerende direkteur van die groep se New York State-afdeling toe hy in 1952 weg is weens frustrasie met die organisasie se gebrek aan vordering.
Disa ovalifolia
Disa ovalifolia is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap en kom van Montagu tot by Clanwilliam en Darling voor, op diep, sanderige grond op hoogtes van 400 - 1 300 m. Die spesie het 10% van sy habitat afgestaan in die noorde aan die produksie van rooibostee verbouing.
Marcelle Chantal
Marcelle Chantal (9 Februarie 1898 – 11 Maart 1960) was 'n Franse aktrise. Sy was bekend vir haar rolle in die rolprente The Queen's Necklace (1929), The Lafarge Case (1938), Girls in Distress (1939), en Fantomas Against Fantomas (1949).
Disa ornithantha
Disa ornithantha is 'n meerjarige plant en geofiet wat tot die genus Disa behoort. Die spesie kom in Angola, Demokratiese Republiek die Kongo, Malawi, Mosambiek, Tanzanië, Zambië en Zimbabwe voor.
Disa pillansii
Disa pillansii is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap.
Kärpänkylä
Kärpänkylä is 'n dorp in Kuusamo, Finland. Dit is in die noorde van Finland naby die Muojärvi-meer op sowat 10 km van die Russiese grens geleë.
Aspalathus borbonifolia
Aspalathus borbonifolia is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom op die Kaapse Skiereiland op Tafelberg voor en het 'n voorkomsgebied van kleiner as 12 km². Daar is drie subpopulasies wat bedreig word deur te veel veldbrande.
Aspalathus brevicarpa
Aspalathus brevicarpa is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van die Sederberg tot die Hexrivierberge voor. Die populasie is stabiel.
Irvine Welsh
Irvine Welsh (gebore 27 September 1958) is 'n Skotse skrywer en dramaturg.
In 2021 is 'n TV-verwerking van sy roman Crime in die VK bekendgestel as 'n reeks van 6 episodes met Dougray Scott as speurder Lennox. Dit is die eerste TV-aanpassing wat ooit gemaak is uit 'n boek deur Irvine Welsh.
Ontskoling
Ontskool is 'n informele vorm van onderwys wat leerdergekose aktiwiteite as 'n primêre manier vir leer voorstaan. Onskolers leer deur hul natuurlike lewenservarings, insluitend spel, huishoudelike verantwoordelikhede, persoonlike belangstellings en nuuskierigheid, internskappe en werkservaring, reis, boeke, keuseklasse, familie, mentors en sosiale interaksie. Dikwels beskou as 'n les- en kurrikulumvrye implementering van tuisonderrig, moedig ontskoolonderrig verkenning aan van aktiwiteite wat deur die kinders self geïnisieer is, en glo dat hoe meer persoonlike leer is, hoe meer betekenisvol, goed verstaan en dus nuttig is dit vir die kind. Alhoewel kursusse soms geneem kan word, bevraagteken ontskool die nut van standaardkurrikulums, vaste tye waarop leer moet plaasvind, konvensionele graderingmetodes in gestandaardiseerde toetse, gedwonge kontak met kinders in hul eie ouderdomsgroep, die verpligting om huiswerk te doen, ongeag of dit help die leerder in hul individuele situasie, die doeltreffendheid van luister na en gehoorsaam aan die bevele van een gesagsfiguur vir etlike ure elke dag, en ander kenmerke van tradisionele skoolopleiding in die opvoeding van elke unieke kind.
Die term ontskool is in die 1970's geskep en gebruik deur opvoeder John Holt, wat algemeen beskou word as die vader van ontskoling. Selfs al word ontskoling dikwels as 'n onderafdeling van tuisonderrig gesien en tuisonderrig die onderwerp van breë openbare debat was, het veral ontskool relatief min media-aandag gekry en het dit die afgelope paar jaar net toenemend gewild geword.
Kritici van onskool beskou dit as 'n uiterste opvoedkundige filosofie, met kommer dat ongeskoolde kinders verwaarloos sal word, baie dinge mis wat belangrik is vir hul toekomstige lewe, die sosiale vaardighede, struktuur, dissipline en motivering van hul geskoolde maats sal ontbreek. Voortd dat hulle nie in staat sal wees om ongemaklike situasies te hanteer nie. Voorstanders van ontskoling sê presies die teenoorgestelde is waar. Hul beweer dat selfgerigte onderwys in 'n nie-akademiese, dikwels natuurlike en gediversifiseerde omgewing 'n veel meer doeltreffende, volhoubare en kindervriendelike vorm van onderwys is as skoolonderrig, omdat dit die ingebore nuuskierigheiden plesier van leer bewaar. Dit bevorder die bereidwilligheid om nuwe dinge te ontdek en te leer, nooi kinders uit om deel te wees van die samelewing, en wys kinders hoe om hul omgewing en eie bestaan op 'n selfbepaalde en tog verantwoordelike wyse te hanteer. Voorts, laat dit kinders verstaan hoekom sekere eienskappe, vaardighede, vermoëns, waardes en norme belangrik is eerder as om net vir hulle te sê om dit te verkry en daarby te hou. Dit beloon en ondersteun kreatiwiteit, individualiteit en innovasie, leer hoe om nuwe dinge aan te skaf en vinnig jou weg in onbekende situasies te vind. 'n Kind word dus beter toegerus om die "regte wêreld" te hanteer buite die skool.
Julie Sommars
Julie Sommars (gebore 15 April 1942) is 'n Amerikaanse aktrise. Sy is bekend vir haar rolle in die rolprent Herbie Goes to Monte Carlo (1977) en in die televisiereekse Get Smart (1965), McCloud (1970), en Matlock (1986).
Lara Wendel
Lara Wendel (gebore 29 Maart 1965) is 'n Duitse aktrise. Sy is bekend vir haar rolle in die rolprente Maladolescenza (1977), Tenebre (1982), Identification of a Woman (1982), en Ghosthouse (1988).
Corynne Charby
Corynne Charby (gebore 12 Julie 1960) is 'n Franse aktrise. Sy is bekend vir haar rolle in die rolprente La Chevre (1981), Plus beau que moi, tu meurs (1982), Un été d'enfer (1984), en Rebelote (1984).
Kwartaal
'n Kwartaal of trimester is 'n kwart van 'n jaar, dertien weke, of ongeveer 91 dae. Dit is dus een van die vier periodes van drie opeenvolgende maande waarin die jaar verdeel word.
In Suid-Afrika bestaan 'n tipiese skooljaar uit 4 kwartale. In sommige ander lande word die onderrigjaar in drie trimesters (van 3 maande elk) opgedeel. Ekonomiese data word gewoonlik op 'n kwartaallikse basis opgesom en gerapporteer. Dit help besighede om te bepaal of verkope (en ander finansiële aanwysings) aan verwagtinge voldoen. Sekere belastings moet ook kwartaalliks verklaar en betaal word.
Die woord kwartaal en trimester kom van Latyn: quartus beteken één vierde, tres beteken drie en mensis beteken maande.
Gordon Mackay
Gordon Mackay is 'n lid van die Nasionale Vergadering van Suid-Afrika vir die DA.
Geodia ovis
Geodia ovis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1910 deur Lendenfeld.
Solanum
Solanum is 'n genus van plante in die Solanaceae familie. Spesies van die genus kom op al die vastelande voor.
Spesies
Daar is 1 234 spesies wat tot die genus hoort en 50 is inheems aan Suider-Afrika waarvan 15 deel van die fynbos is. Van die Suider-Afrikaanse spesies is:
Alma Lloyd
Alma Lloyd (3 April 1914 – 14 Junie 1988) was 'n Amerikaanse aktrise. Sy was bekend vir haar rolle in die rolprente The Big Noise (1936), Freshman Love (1936), Song of the Saddle (1936), en If I Were King (1938).
Disa physodes
Disa physodes is 'n meerjarige plant en geofiet wat tot die genus Disa behoort en is deel van die fynbos en renosterveld. Die plant is endemies aan die Wes-Kaap en het altyd van Piketberg tot by die Kaapse Skiereiland voorgekom, maar is tans beperk tot die gebied tussen Wellington en Ceres. Die spesie het 90% van sy habitat afgestaan aan gewasverbouing en voorstedelike ontwikkeling. Die totale populasie is kleiner as 100 plante. Een van die bedreigings is die afwesigheid van brande, die plant benodig periodieke brande om te blom.
Geodia papyracea
Geodia papyracea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Annemarie Wendl
Annemarie Wendl (26 Desember 1914 – 3 September 2006) was 'n Duitse aktrise. Sy was bekend vir haar rolle in die rolprent Der Seitensprung (1964) en in die televisiereekse Funkstreife Isar 12 (1961), Lindenstraße (1985), en Die Fallers - Eine Schwarzwaldfamilie (1994).
Geodia papyracea
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1965 deur Hechtel.
Ylike
Ylike is 'n klein dorpie 16 km buite die stad van Porvoo in Finland.
Verwysings
60.38333°N, 25.85°W
Lotus Long
Lotus Long (18 Julie 1909 – 14 September 1990) was 'n Amerikaanse aktrise, skryfster, en vervaardiger. Sy was bekend vir haar rolle in die rolprente Last of the Pagans (1935), Think Fast, Mr. Moto (1937), Phantom of Chinatown (1940), en Rose of the Yukon (1949).
Pieter Bruegel die Jongere
duimnael|200px|Pieter Brueghel die Jongere deur Antoon van Dyck Pieter Bruegel (ook gespel Brueghel of Breugel) die Jongere (Nederlandse fonetiese uitspraak: ˈpitər ˈbrøːɣəl; gebore tussen 23 Mei en 10 Oktober 1564 - sterf tussen Maart en Mei 1638) was 'n Vlaamse skilder wat bekend is vir kopieë van sy vader Pieter Bruegel die Ouere se werk, sowel as sy eie oorspronklike werke. Die enorme uitset van sy ateljee, wat vir die plaaslike- sowel as die uitvoermark geproduseer het, het bygedra tot die internasionale verspreiding van sy vader se werk.
Tradisioneel word Pieter Bruegel die Jongere "de helse Bruegel" genoem omdat daar geglo is dat hy die outeur was van verskeie skilderye van fantastiese en groteske uitbeeldings. Hierdie skilderye word nou toegeskryf aan sy broer Jan Bruegel die Ouere.